CELEX: 32005D0747
Language: fi
Date: 2005-10-21 00:00:00
Title: 2005/747/EY: Komission päätös, tehty 21 päivänä lokakuuta 2005, tiettyjen vaarallisten aineiden käytön rajoittamisesta sähkö- ja elektroniikkalaitteissa annetun Euroopan parlamentin ja neuvoston direktiivin 2002/95/EY liitteen muuttamisesta sen mukauttamiseksi tekniikan kehitykseen (tiedoksiannettu numerolla K(2005) 4054)   (ETA:n kannalta merkityksellinen teksti)

25.10.2005   
            
            
               FI
            
            
               Euroopan unionin virallinen lehti
            
            
               L 280/18
            
         
      KOMISSION PÄÄTÖS,
   tehty 21 päivänä lokakuuta 2005,
   tiettyjen vaarallisten aineiden käytön rajoittamisesta sähkö- ja elektroniikkalaitteissa annetun Euroopan parlamentin ja neuvoston direktiivin 2002/95/EY liitteen muuttamisesta sen mukauttamiseksi tekniikan kehitykseen
   (tiedoksiannettu numerolla K(2005) 4054)
   (ETA:n kannalta merkityksellinen teksti)
   (2005/747/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 27 päivänä tammikuuta 2003 annetun Euroopan parlamentin ja neuvoston direktiivin 2002/95/EY (1) ja erityisesti sen 5 artiklan 1 kohdan b alakohdan,
   sekä katsoo seuraavaa:
   
               (1)
            
            
               Direktiivin 2002/95/EY mukaan komission on laadittava arvio tietyistä vaarallisista aineista, jotka on kielletty kyseisen direktiivin 4 artiklan 1 kohdan mukaisesti.
            
         
               (2)
            
            
               Tietyt lyijyä ja kadmiumia sisältävät materiaalit ja komponentit olisi (edelleen) jätettävä kiellon ulkopuolelle, koska näiden vaarallisten aineiden käyttöä kyseisissä erityismateriaaleissa ja -komponenteissa ei edelleenkään voida välttää.
            
         
               (3)
            
            
               Joidenkin tiettyihin erityismateriaaleihin tai -komponentteihin liittyvien kiellon soveltamista koskevien vapautusten olisi oltava tarkoin rajattuja, jotta tietyt vaaralliset aineet voidaan asteittain poistaa käytöstä sähkö- ja elektroniikkalaitteissa edellyttäen, että kyseisten aineiden käyttö mainituissa laitteissa tulee jossain vaiheessa olemaan vältettävissä.
            
         
               (4)
            
            
               Direktiivin 2002/95/EY 5 artiklan 1 kohdan c alakohdan mukaisesti kukin liitteessä mainittu vapautus on tarkistettava vähintään joka neljäs vuosi tai neljän vuoden kuluttua siitä, kun luetteloon on lisätty kohta, jolloin tarkoituksena on harkita tiettyjen sähkö- ja elektroniikkalaitteiden materiaalien ja komponenttien poistamista liitteestä, jos niiden poistaminen tai korvaaminen suunnittelumuutoksilla tai materiaaleilla ja komponenteilla, jotka eivät edellytä 4 artiklan 1 kohdassa tarkoitettujen materiaalien tai aineiden käyttöä, on teknisesti tai tieteellisesti mahdollista, edellyttäen, että korvaavien materiaalien tai komponenttien ympäristölle, terveydelle ja/tai kuluttajien turvallisuudelle aiheuttamat haitat eivät ole merkittävämpiä kuin niistä ympäristölle, terveydelle ja/tai kuluttajien turvallisuudelle mahdollisesti koituvat hyödyt.
            
         
               (5)
            
            
               Näin ollen direktiiviä 2002/95/EY olisi muutettava tarvittavalla tavalla.
            
         
               (6)
            
            
               Direktiivin 2002/95/EY 5 artiklan 2 kohdan mukaisesti komissio on kuullut sähkö- ja elektroniikkalaitteiden tuottajia, kierrättäjiä, käsittelijöitä sekä ympäristö-, työntekijä- ja kuluttajajärjestöjä ja toimittanut tulokset jätteistä 15 päivänä heinäkuuta 1975 annetun neuvoston direktiivin 75/442/ETY (2) 18 artiklalla perustetulle komitealle, jäljempänä ’komitea’.
            
         
               (7)
            
            
               Tässä päätöksessä säädetyt toimenpiteet ovat komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan direktiivin 2002/95/EY liite tämän direktiivin liitteen mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 21 päivänä lokakuuta 2005.
      
         
            Komission puolesta
         
         Stavros DIMAS
         
         
            Komission jäsen
         
      
   
   
      (1)  EUVL L 37, 13.2.2003, s. 19. Direktiivi sellaisena kuin se on muutettuna komission päätöksellä 2005/717/EY (EUVL L 271, 15.10.2005, s. 48).
   
      (2)  EYVL L 194, 25.7.1975, s. 39. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).
   
      LIITE
      Muutetaan direktiivin 2002/95/EY liite seuraavasti:
      
                  1)
               
               
                  Korvataan 7 kohta seuraavasti:
                  
                              ”7.
                           
                           
                              
                                          —
                                       
                                       
                                          Lyijy korkeita lämpötiloja kestävissä juotoksissa (lyijyperustaiset seokset, jotka sisältävät lyijyä vähintään 85 painoprosenttia).
                                       
                                    
                                          —
                                       
                                       
                                          Lyijy palvelinten, tallennus- ja ryhmätallennuslaitteiden, kytkentään, merkinantoon ja siirtoon tarkoitettujen verkkoinfrastruktuurilaitteiden sekä tietoliikenneverkon hallintalaitteiden juotoksissa.
                                       
                                    
                                          —
                                       
                                       
                                          Lyijy elektronisissa keraamisissa osissa (esimerkiksi pietsosähköiset laitteet).”
                                       
                                    
                        
            
                  2)
               
               
                  Korvataan 8 kohta seuraavasti:
                  
                              ”8.
                           
                           
                              Kadmium ja sen yhdisteet sähköisissä kytkennöissä sekä kadmiumpinnoitus lukuun ottamatta tiettyjen vaarallisten aineiden ja valmisteiden markkinoille saattamisesta ja käytön rajoituksista annetun direktiivin 76/769/ETY (1) muuttamisesta annetussa direktiivissä 91/338/ETY (2) kiellettyjä käyttötarkoituksia.
                           
                        
            
                  3)
               
               
                  Lisätään seuraavat kohdat:
                  
                              ”11.
                           
                           
                              Lyijy compliant pin -tyyppisissä nastaliitinjärjestelmissä.
                           
                        
                              12.
                           
                           
                              Lyijy lämmön poistomoduulin c-renkaan pinnoitemateriaalina.
                           
                        
                              13.
                           
                           
                              Lyijy ja kadmium optisessa ja suodatuslasissa.
                           
                        
                              14.
                           
                           
                              Lyijy juotoksissa, jotka koostuvat useammasta kuin kahdesta ainesosasta ja jotka on tarkoitettu nastojen ja mikroprosessorikotelon väliseen kytkentään ja joiden lyijypitoisuus on yli 80 mutta alle 85 painoprosenttia.
                           
                        
                              15.
                           
                           
                              Lyijy juotoksissa, joilla mahdollistetaan toimiva sähköliitos puolijohdepalan ja substraatin välillä integroitujen piirien kääntöliitos- eli Flip Chip -tekniikassa.”
                           
                        
            
         (1)  EYVL L 262, 27.9.1976, s. 201.
      
         (2)  EYVL L 186, 12.7.1991, s. 59.”